Anexă la Ordinul președintelui Agenţiei Naţionale a Funcţionarilor Publici nr. \_\_\_\_\_\_\_/\_\_\_\_\_.\_\_\_.\_\_\_\_\_\_

|  |
| --- |
|  |

**Instrucțiuni privind publicarea anunțului de concurs pe site-ul Agenției Naționale a Funcționarilor Publici**

CAPITOLUL I

**Dispoziții generale**

**Art. 1. –** (1) Scopul prezentelor instrucţiuni este de a asigura o reglementare unitară aplicabilă autorităţilor şi instituţiilor publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, în vederea publicării anunţului de concurs pe site-ul Agenţiei Naţionale a Funcţionarilor Publici, denumită în continuare *Agenţia*, în condiţiile prevăzute la art. 618 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare şi art. 39 alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare.

(2) Completarea și transmiterea de către autoritățile și instituțiile publice organizatoare ale concursurilor pentru ocuparea funcţiilor publice vacante şi a funcţiilor publice de execuție temporar vacante a informațiilor necesare publicării anunțului de concurs pe site-ul Agenției se realizează în format online, în condițiile prezentelor instrucțiuni, utilizând aplicația din domeniul informatic alocat fiecărei autorități sau instituții publice în portalul de management al funcțiilor publice și funcționarilor publici.

**Art. 2. –** (1) Autorităţile şi instituţiile publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante au obligaţia respectării termenelor pentru înştiinţarea Agenției cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante.

(2) Autoritățile și instituțiile publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante înștiințează Agenția potrivit prevederilor art. 618 alin. (2) din Ordonanța de urgență a Guvernului nr.57/2019, cu modificările şi completările ulterioare, coroborate cu cele ale art. 21 alin. (1) şi art.43 alin. (1) din Hotărârea Guvernului nr. 611/2008, cu modificările şi completările ulterioare, după cum urmează:

a) cu cel puţin 15 zile lucrătoare înainte de publicarea anunţului de concurs pentru organizarea și desfășurarea concursului de recrutare pentru ocuparea unei funcţii publice de execuţie vacante sau a unei funcții publice de conducere vacante, precum și cu privire la concursul de promovare într-o funcție publică de conducere vacantă;

b) cu 5 zile lucrătoare înainte de data publicării anunţului de concurs pentru organizarea și desfășurarea concursului de recrutare pentru ocuparea unei funcţii publice de execuţie temporar vacante.

**Art. 3. –** (1)Publicarea anunțului de concurs pe site-ul Agenției se va face cu cel puțin 30 de zile înainte de data stabilită pentru proba scrisă de către autoritatea sau instituția publică organizatoare a concursului de recrutare organizat în vederea ocupării funcțiilor publice de execuție sau de conducere vacante, precum și pentru concursul de promovare într-o funcție publică de conducere vacantă, respectiv cu cel puțin 15 zile înainte de data probei scrise pentru concursul de recrutare organizat în vederea ocupării funcțiilor publice de execuție temporar vacante.

(2) Data publicării anunțului de concurs pe site-ul Agenției va fi aceeași cu data publicării anunțului de concurs pe site-ul autorității sau instituției publice organizatoare a concursului pentru ocuparea funcţiilor publice vacante şi a funcţiilor publice de execuție temporar vacante.

**Art. 4. -** (1) Anunţurile de concurs postate pe site-ul Agenţiei nu pot fi modificate şi se menţin la locul de publicare până la finalizarea concursului.

(2) Responsabilitatea privind legalitatea și corectitudinea informațiilor din conținutul anunțului de concurs publicat pe site-ul Agenției și încadrarea în temeiurile legale prevăzute de actele normative în vigoare, aparțin autorității sau instituției publice organizatoare a concursului.

**Art. 5. –** (1) Conducătorii autorităţilor şi instituţiilor publice desemnează o persoană responsabilă cu completarea și transmiterea către Agenție, în format online, utilizând aplicația din domeniul informatic alocat fiecărei autorități sau instituții publice în portalul de management al funcțiilor publice și funcționarilor publici, a înştiinţării cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante.

(2) Persoana desemnată în condițiile prevăzute la alin. (1) completează înstiințarea cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, în format online, utilizând aplicația din domeniul informatic alocat fiecărei autorități sau instituții publice în portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”.

(3) După semnarea, în format electronic sau letric, de către conducătorul autorității sau instituției publice a înstiințării cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, persoana desemnată în condițiile prevăzute la alin. (1) încarcă și transmite, în format online, înștiințarea în portalul de management al funcțiilor publice și funcționarilor publici, la secțiunea „Trimite anunț”.

CAPITOLUL II

**Modalitatea de completare în format online a informațiilor cuprinse în anunțul de concurs**

**Art. 6. -** Domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici cuprinde la secţiunea „Instrumente de lucru”, subsecţiunea „Anunţuri concurs”, informațiile prevăzute la art. 39 alin. (11) din Hotărârea Guvernului nr. 611/2008, cu modificările şi completările ulterioare.

**Art. 7. –** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, secțiunea „Tip procedură” se completează denumirea autorității sau instituției publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, potrivit prevederilor art. 39 alin. (11) lit. a) din Hotărârea Guvernului nr. 611/2008, cu modificările şi completările ulterioare, tipul de concurs organizat, respectiv concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, precum și cu temeiul legal de organizare a concursurilor pentru ocuparea funcțiilor publice vacante și a funcțiilor publice de execuție temporar vacante, după caz.

**Art. 8. -** În cazul în care se utilizează aplicația de extragere automată a subiectelor de concurs, în situația încheierii unui protocol de colaborare între autoritățile și instituțiile publice solicitante și Agenție, se bifează opțiunea aferentă.

**Art. 9. –** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secțiunea „Posturi concurs”, se completează funcţiile publice pentru care se organizează concursul, potrivit prevederilor art. 39 alin. (11) lit. b) din Hotărârea Guvernului nr. 611/2008, cu modificările şi completările ulterioare.

**Art. 10. -** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, se completează durata timpului de muncă, respectiv durată normală a timpului de muncă sau durată redusă a timpului de muncă la jumătate de normă, potrivit prevederilor art. 39 alin. (11) lit. c) din Hotărârea Guvernului nr. 611/2008, cu modificările şi completările ulterioare, după cum urmează:

1. 8 ore pe zi, respectiv 40 de ore pe săptămână, pentru durata normală a timpului de muncă;
2. 4 ore pe zi, respectiv 20 de ore pe săptămână, pentru durata redusă a timpului de muncă la jumătate de normă.

**Art. 11. -** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secțiunea „Calendar concurs”, se completează data, ora şi locul sau locaţia desfăşurării probei suplimentare, dacă este cazul, potrivit prevederilor art. 39 alin. (11) lit. d) din Hotărârea Guvernului nr. 611/2008, cu modificările şi completările ulterioare, după cum urmează:

1. data și ora desfășurării probei suplimentare, stabilite în condițiile prevăzute la art. 47 alin. (2) din Hotărârea Guvernului nr. 611/2008, cu modificările și completările ulterioare;
2. locul sau locația desfășurării probei suplimentare stabilit/stabilită în condițiile prevăzute la art. 3 lit. e2) și e3) din Hotărârea Guvernului nr. 611/2008, cu modificările și completările ulterioare.

**Art. 12. –** (1)Proba suplimentară se desfăşoară ulterior afişării rezultatelor la selecţia dosarelor, dar nu mai târziu de data prevăzută în anunţul de concurs pentru proba scrisă, potrivit prevederilor art. 47 alin. (2) din Hotărârea Guvernului nr. 611/2008, cu modificările şi completările ulterioare.

(2) În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secțiunea „Calendar concurs”, se menționează tipul probei/probelor suplimentare, respectiv cunoștințe de operare/programare pe calculator și/sau cunoașterea unei/mai multor limbi străine, precum și nivelul solicitat al acestor cunoștințe, respectiv nivel de bază, nivel mediu sau avansat, după caz, astfel cum sunt prevăzute în fișa postului.

(3)În situația în care se solicită alte probe suplimentare decât cele prevăzute la alin.(2), în domeniul informatic alocat fiecărei autorități sau instituții publice în portalul de management al funcțiilor publice și funcționarilor publici, la secțiunea „Calendar concurs”, se menționează tipul probei/probelor suplimentare și se completează competențele specifice stabilite pentru aceasta/acestea, în condiţiile legii.

(4) Organizarea și desfășurarea probelor suplimentare se fac în temeiul unor proceduri specifice aplicabile fiecăreia dintre aceste probe suplimentare, aprobate la nivelul autorității sau instituției publice organizatoare a concursurilor pentru ocuparea funcţiilor publice vacante şi a funcţiilor publice de execuție temporar vacante, care se afişează pe pagina de internet a autorităţii sau instituţiei publice şi respectă prevederile art. 47 alin.(3) din Hotărârea Guvernului nr. 611/2008, cu modificările şi completările ulterioare.

(5) Autoritatea sau instituția publică organizatoare a concursului pentru ocuparea funcţiilor publice vacante şi a funcţiilor publice de execuție temporar vacante stabilește modalitatea prin care competențele specifice se dovedesc, potrivit prevederilor art. 31 alin. (4) din Hotărârea Guvernului nr. 611/2008, cu modificările și completările ulterioare.

(6) Competențele specifice necesare exercitării funcției publice se pot dovedi și prin documente emise în condițiile legii, precum:

a) absolvirea unor perfecţionări/specializări stabilite prin acte normative pentru ocuparea/exercitarea unei funcţii publice şi/sau, după caz, a unor perfecţionări/specializări considerate utile pentru desfăşurarea activităţii în exercitarea funcţiei publice;

b) obţinerea unui/unei aviz/autorizaţii prevăzut/prevăzute de lege, potrivit art.465 alin. (2) din Ordonanța de urgență a Guvernului nr. 57/2019, cu modificările şi completările ulterioare.

**Art. 13**. **–** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secțiunea „Calendar concurs”, se completează data, ora şi locul sau locaţia desfăşurării probei scrise, potrivit prevederilor art. 39 alin. (11) lit. e) din Hotărârea Guvernului nr. 611/2008, cu modificările şi completările ulterioare, după cum urmează:

1. data și ora desfășurării probei scrise;
2. locul sau locația desfășurării probei scrise stabilit/stabilită în condițiile prevăzute la art. 3 lit. e2) și e3) din Hotărârea Guvernului nr. 611/2008, cu modificările și completările ulterioare.

**Art. 14. –** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, se completează condiţiile de studii, condiţiile de vechime în specialitate şi alte condiţii specifice, potrivit prevederilor art. 39 alin. (11) lit. f) din Hotărârea Guvernului nr. 611/2008, cu modificările şi completările ulterioare, după cum urmează:

a) condiţiile de studii, stabilite cu respectarea art. 386 şi, după caz, a art. 465 alin. (3) din Ordonanţa de urgenţă a Guvernului nr. 57/2019, cu modificările şi completările ulterioare, precum şi a art. 20 alin. (2) din Hotărârea Guvernului nr. 611/2008, cu modificările şi completările ulterioare;

b) condiţiile minime de vechime în specialitatea studiilor necesare ocupării funcţiilor publice, stabilite în condiţiile prevăzute la art. 468 din Ordonanţa de urgenţă a Guvernului nr. 57/2019, cu modificările şi completările ulterioare;

c) alte condiţii specifice, care se pot referi la absolvirea unor perfecţionări/specializări stabilite prin acte normative pentru ocuparea/exercitarea unei funcţii publice şi/sau, după caz, a unor perfecţionări/specializări considerate utile pentru desfăşurarea activităţii în exercitarea funcţiei publice sau obţinerea unui/unei aviz/autorizaţii prevăzut/prevăzute de lege, în condiţiile prevăzute la art. 465 alin. (2) din Ordonanţa de urgenţă a Guvernului nr. 57/2019, cu modificările şi completările ulterioare.

**Art. 15. –** (1) În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, perioada de depunere a dosarelor de concurs, potrivit prevederilor art. 39 alin. (11) lit. g) din Hotărârea Guvernului nr. 611/2008, cu modificările şi completările ulterioare, se calculează și completează automat, după cum urmează:

1. 20 de zile de la data publicării anunțului de concurs pentru funcțiile publice vacante, potrivit prevederilor art. 49 alin. (1) din Hotărârea Guvernului nr. 611/2008, cu modificările și completările ulterioare;
2. 8 zile de la data publicării anunțului de concurs, potrivit prevederilor art. 72 alin. (1) din Hotărârea Guvernului nr. 611/2008, cu modificările și completările ulterioare.

(2) Termenele prevăzute la alin. (1) se calculează având în vedere inclusiv ziua când au început și ziua când s-au sfârșit, potrivit prevederilor art. 156 alin. (1) din Hotărârea Guvernului nr. 611/2008, cu modificările și completările ulterioare, iar în situația în care ultima zi a termenului cade într-o zi nelucrătoare sau de sărbătoare legală acesta se va prelungi până la sfârșitul primei zile lucrătoare următoare, potrivit prevederilor art. 156 alin. (4) din Hotărârea Guvernului nr. 611/2008, cu modificările și completările ulterioare.

**Art. 16. -** În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, se completează adresa de corespondenţă, telefon/fax, e-mail, persoana de contact şi funcţia publică deţinută de persoana responsabilă cu primirea dosarelor de concurs, potrivit prevederilor art. 39 alin.(11) [lit. h)](act:113616%20210506973) din Hotărârea Guvernului nr. 611/2008, cu modificările şi completările ulterioare.

**Art. 17. –** (1)În domeniul informatic alocat fiecărei autorități sau instituții publiceîn portalul de management al funcțiilor publice și funcționarilor publici, la secţiunea „Instrumente de lucru”, subsecţiunea „Anunţuri concurs”, se completează bibliografia și tematica aferentă fiecărei funcții publice, potrivit prevederilor art. 467 alin. (2) din Ordonanța de urgență a Guvernului nr. 57/2019, cu modificările și completările ulterioare și art. 22 din Hotărârea Guvernului nr. 611/2008, cu modificările şi completările ulterioare.

(2) Bibliografia nu are conținut identic cu tematica.

(3) Tematica reprezintă totalitatea temelor și materiilor, esențiale și relevante pentru funcţia publică pentru care se organizează concursul, abordate din bibliografie și din cuprinsul documentelor sau/și surselor de informare și documentare prevăzute la art. 22 alin. (1) din Hotărârea Guvernului nr. 611/2008, cu modificările şi completările ulterioare. Tematica nu trebuie să restrângă bibliografia.